Giuseppe Corsi da Celano

Giuseppe Corsi Vangelisti (1631/1632 – 1691) var en italiensk kirkemusikk-komponist.

Liv og virke 
I sine unge år gikk Giuseppe Corsi på en jesuittskole i Roma og fikk komposisjonsundervisning av Giacomo Carissimi og andre.

Corsi virket som kapellmester i flere byer, som Gallese, Città di Castello, Napoli, Roma, Loreto, Ancona og Parma. Etter at han ble presteviet, var han mellom 1659 og 1661 kapellmester i Santa Maria Maggiore, deretter  fram til 1665 ved San Giovanni in Laterano og andre kirker.

Inkvisisjonen anklaget Giuseppe Corsi for «deflorering». Han ble torturert og på ordre av pave Innocens XIs dømt til to års fengsel i borgen Rocca Albornoz i Narni.

Den 20. juni 1681 ble Corsi kapellmester ved hertugen av Parmas hoff. Han forlot posten i 1688 fordi han ikke fikk lønnsøkning. På oppdrag av prins Ferdinando de' Medici skrev han i 1691 en motett i Giovanni Pierluigi da Palestrinas stil.

Til Corsis elever hører blant andre Giacomo Antonio Perti og  Petronio Franceschini.

Ingen av Corsis vokalverk er bevart. En verkfortegnelse over komposisjonene hans omfatter 83 verk. Fortegnelsen, som prefikses med TriCo, er utarbeidet av Giovanni Tribuzio.

Referanser

Kilder

Litteratur 
 Galliano Ciliberti, Giovanni Tribuzio: «E nostra guida sia la Stravaganza». Giuseppe Corsi da Celano musicista del Seicento, Bari, Florestano Edizioni, 2014, s. 290f.
 Davide Gualtieri: Giuseppe Corsi detto ´Il Celani´. La Stravaganza. Cantata per soprano e basso continuo. LIM, Lucca 2012, ISBN 9788870966916.

Eksterne lenker 
 
 

Italienske komponister
Kirkemusikkomponister
Barokkomponister